CELEX: 62014TN0700
Language: et
Date: 2014-09-24 00:00:00
Title: Kohtuasi T-700/14: 24. septembril 2014 esitatud hagi – TV1 versus komisjon

17.11.2014   
            
            
               ET
            
            
               Euroopa Liidu Teataja
            
            
               C 409/60
            
         24. septembril 2014 esitatud hagi – TV1 versus komisjon
   (Kohtuasi T-700/14)
   2014/C 409/81
   Kohtumenetluse keel: saksa
   
      Pooled
   
   
      Hageja: TV1 GmbH (Unterföhring, Saksamaa) (esindajad: advokaadid C. Scherer-Leydecker, J. Mey ja A. Rausch)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et tühine on Euroopa Komisjoni edukaks tunnistamise otsus, mis puudutab hankemenetluse PO/2014-03/A4 osa nr 4, ning tühistada kostja 25. juulil 2014 teatavaks tehtud otsused hagejaga lepingut mitte sõlmida ja kostja 1. augustil 2014 teatavaks tehtud otsus sõlmida osa nr 4 hankeleping teise ettevõtjaga;
            
         
               —
            
            
               tunnistada kehtetuks hankemenetluses või pärast seda sõlmitud teenuste osutamise leping;
            
         
               —
            
            
               mõista kostjalt välja kulud, sealhulgas võimalikud kohtukulud, eksperdikulud ning menetlusega hagejale kaasnevad vajalikud kulud, nagu reisi- ja majutuskulud ning advokaadi tasu;
            
         
               —
            
            
               kohustada kostjat Üldkohtu kodukorra artikli 64 lõike 3 punktis d ette nähtud menetlust korraldava meetme alusel esitama hanketoimikus asuvad dokumendid ja muud asjakohased dokumendid ning võimaldama hagejal täies ulatuses toimikuga tutvuda, millest seni on keeldutud.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide: ettevõtja, kellega leping sõlmiti, tegi ebaharilikult madala hinnaga pakkumuse
               Hageja väidab, et komisjon ei kontrollinud hageja hinnangul ebaharilikult madala hinnaga pakkumust, mille oli esitanud ettevõtja, kellega leping sõlmiti, ning ei kõrvaldanud hankemenetlusest pakkumust ega pakkujat. Komisjon on seega rikkunud oma kohustust, mis tuleneb määruse nr 966/2012 (1) artikli 110 lõikest 2 koostoimes määruse nr 1268/2012 (2) artikliga 151, samuti Euroopa Liidu põhiõiguste harta artikli 41 lõikest 2 tulenevat õigust heale haldusele.
            
         
               2.
            
            
               Teine väide: puudused hankedokumentides
               Lisaks heidab hageja ette, et komisjon ei järginud riigihanke valdkonnas kohaldatavaid põhimõtteid, eelkõige võrdse kohtlemise, diskrimineerimiskeelu ja ausa konkurentsi tagamise põhimõtet, ega määruse nr 966/2012 artiklit 102.
               Selles osas väidab hageja, et komisjon ei järginud määruse nr 966/2012 artikli 105 tingimusi, mille kohaselt peavad hankedokumendid olema täielikud, selged ja täpsed.
            
         
               3.
            
            
               Kolmas väide: valesti on hinnatud selle ettevõtja pakkumust, kellega leping sõlmiti
               Siinkohal leiab hageja, et selle ettevõtja pakkumuse hindamisel, kellega leping sõlmiti, ei järgitud põhjendamiskohustust, hindamisel lähtuti valesti tuvastatud faktilistest asjaoludest, hindamise käigus tehti ilmseid hindamisvigu ja kuritarvitati võimu.
            
         
               4.
            
            
               Neljas väide: hageja pakkumuse vale hindamine
               Lõpuks väidab hageja, et komisjoni teave hageja pakkumuse kohta ei olnud piisav põhjendamiskohustuse järgimiseks ning et komisjon tegi hageja pakkumuse hindamisel ilmseid hindamis- ja kaalutlusvigu.
            
         
      (1)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, lk 1).
   
      (2)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, lk 1).